**ประวัติโรงเรียนหนองบัวแดงวิทยา**

ตำบลหนองบัวแดง อำเภอหนองบัวแดง จังหวัดชัยภูมิ

โรงเรียนหนองบัวแดงวิทยา ก่อตั้งขึ้นเมื่อวันที่ 30 พฤษภาคม 2515 ตามประกาศกระทรวงศึกษาธิการ เป็นโรงเรียนมัธยมประเภทสหศึกษา เปิดสอนระดับมัธยมศึกษาตอนต้น โดยใช้ศาลาการเปรียญวัดใหม่ชัยมงคล เป็นสถานที่เรียนชั่วคราว และยังไม่มีครูประจำการ ทางอำเภอได้สั่งให้นายจรูญ จรเจริญ ศึกษาธิการอำเภอหนองบัวแดง เป็นผู้รักษาการในตำแหน่งครูใหญ่ ต่อมากรมสามัญศึกษาได้ส่งนางสาวปิยนันท์ ศิลปะอนันต์ มาเป็นครูประจำการ และอำเภอได้สั่งให้นายอ่อนสี บุราณ ครูใหญ่โรงเรียนบ้านหนองบัวแดงมาช่วยสอน

นอกจากนี้ในการเรียนการสอนเทอมกลาง ได้รับความร่วมมือหลายฝ่าย ได้แก่นางสุมาลี ดังโพนทอง พัฒนาการอำเภอช่วยสอนวิชาการเกษตร นายปราโมทย์ ขวัญชัยรัตนภูมิ ครูโรงเรียนบ้านราษฎร์ดำเนิน สอนวิชาสังคมศึกษา และเจ้าอาวาสวัดใหม่ชัยมงคล ช่วยสอนวิชาศีลธรรม ผู้ปกครองนักเรียนโดยการนำของนายไพบูลย์ สมัตถะ นายหวัน กิ่งแก้ว นายที หินเมืองเก่า นายชาตรี นราพล และนายถวัลย์ บุสดีวรรณ ได้จัดหาให้มีโต๊ะเก้าอี้นักเรียนจำนวน 24 ชุด โต๊ะครู 1 ชุด กระดานดำ 1 แผ่น และส้วมนักเรียนจำนวน 1 หลัง และวันที่ 17 พฤศจิกายน 2515 นายคณิต ภิรมย์ไกรภักดิ์ ครูโรงเรียนชัยภูมิภักดีชุมพล เดินทางมาช่วยราชการที่โรงเรียน และวันที่ 1 พฤศจิกายน 2516 กรมสามัญศึกษาได้สั่งให้นายทอง พิมพ์สมาน มาดำรงตำแหน่ง ครูใหญ่

17 พฤษภาคม 2516 ย้ายสถานที่เรียนมาเรียน ณ สถานที่ปัจจุบัน ซึ่งตั้งอยู่เยื้องที่ว่าการอำเภอหนองบัวแดง ถนนศุภวงศ์รำลึก อำเภอหนองบัวแดง จังหวัดชัยภูมิ

**ปีการศึกษา 2526**กระทรวงศึกษาธิการอนุญาตให้เปิดสอนระดับมัธยมศึกษาตอนปลาย

**ปีการศึกษา 2546**โรงเรียนหนองบัวแดงวิทยาได้รับการประเมินคุณภาพภายนอกจาก สมศ. รอบแรก

เมื่อวันที่ 16-18 กรกฎาคม 2546 ผลการประเมินคุณภาพภายนอกของสถานศึกษาในภาพรวมได้มาตรฐานคุณภาพของ สมศ. (ผ่าน) และในปีเดียวกันนี้ โรงเรียนได้รับเลือกเป็นตัวแทนโรงเรียนในเขตอำเภอหนองบัวแดงในโครงการ1 อำเภอ 1 โรงเรียนในฝัน ของสำนักงานคณะกรรมการการศึกษาขั้นพื้นฐาน กระทรวงศึกษาธิการ

**ปีการศึกษา 2548**โรงเรียนหนองบัวแดงวิทยา ได้รับเกียรติบัตรจากนายกรัฐมนตรี พ.ต.ท.ทักษิณ ชินวัตร เมื่อวันที่ 16 มีนาคม 2549 เป็นโรงเรียนต้นแบบในโครงการ 1 อำเภอ 1 โรงเรียนในฝัน ของของสำนักงานคณะกรรมการการศึกษาขั้นพื้นฐาน กระทรวงศึกษาธิการ

**ปีการศึกษา 2549**โรงเรียนหนองบัวแดงวิทยา ได้รับการประเมินคุณภาพภายนอกจาก สมศ. รอบสอง เมื่อวันที่ 13-14 17 กรกฎาคม2549 2546 ผลการประเมินคุณภาพภายนอกของสถานศึกษาในภาพรวมได้มาตรฐานคุณภาพของ สมศ. (ผ่าน)

**ปีการศึกษา 2552**โรงเรียนหนองบัวแดงวิทยา ได้รับคัดเลือกเป็นโรงเรียนต้นแบบการบริหารจัดการและการจัดการเรียนการสอนตามหลักปรัชญาเศรษฐกิจพอเพียง

**ที่ตั้งโรงเรียนหนองบัวแดงวิทยา**

**เลขที่**375 หมู่ที่ 9 ถนนศุภวงศ์รำลึก ตำบลหนองบัวแดง อำเภอหนองบัวแดง จังหวัดชัยภูมิ 36210

โทรศัพท์ 044-872827

โทรสาร 044-872418

Website :[www.nw.ac.th](http://www.nw.ac.th)

**สังกัด** สำนักงานเขตพื้นที่การศึกษามัธยมศึกษา เขต 30 (ชัยภูมิ) เขตตรวจราชการที่ 13

**พื้นที่**54 ไร่ 74 ตารางงาน

**อาณาเขต**

ทิศเหนือ ติดกับตลาดสดเทศบาล ตำบลหนองบัวแดง และสถานีขนส่งโดยสารประจำทาง

ทิศตะวันออก ติดกับโรงเรียนชุมชนบ้านหนองบัวแดง

ทิศใต้ ติดกับชุมชนบ้านหลวงศิริ

ทิศตะวันตก ติดกับสถานีตำรวจภูธร และที่ว่าการอำเภอหนองบัวแดง